Document ID: 31996D0608

Komisijas Lēmums
(1996. gada 11. oktobris),
ar ko nosaka īpašus nosacījumus, kas reglamentē tādu zvejniecības un akvakultūras produktu importu, kuru izcelsme ir Malaizijā
(Dokuments attiecas uz EEZ)
(96/608/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko nosaka dzīvnieku veselības nosacījumus zivsaimniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 95/71/EK [2], un jo īpaši tās 11. pantu,
tā kā Komisijas ekspertu grupa ir veikusi pārbaudes vizīti Malaizijā, lai pārbaudītu apstākļus, kuros zvejniecības produkti tiek ražoti, uzglabāti un nosūtīti uz Kopienu;
tā kā Malaizijas tiesību aktu noteikumus par zvejniecības produktu veterināro ekspertīzi un uzraudzību var uzskatīt par līdzvērtīgiem tiem, kas noteikti ar Direktīvu 91/493/EEK;
tā kā Malaizijas Veselības ministrijas Pārtikas kvalitātes kontroles nodaļa ir tiesīga efektīvi novērtēt spēkā esošo tiesību normu piemērošanu;
tā kā papildus procedūrai Direktīvas 91/493/EEK 11. panta 4. punkta a) apakšpunktā noteiktā sertifikāta ieguvei jānosaka arī sertifikāta parauga definīcija, prasību minimums attiecībā uz valodu(-ām), kurās tas jāsagatavo, un personas, kas pilnvarota to parakstīt, kvalifikācija;
tā kā saskaņā ar Direktīvas 91/493/EEK 11. panta 4. punkta b) apakšpunktu pie zvejniecības produktu iepakojuma jābūt zīmei, kurā minēts trešās valsts nosaukums un izcelsmes uzņēmuma apstiprinājuma numurs;
tā kā saskaņā ar Direktīvas 91/493/EEK 11. panta 4. punkta c) apakšpunktu, jāizveido apstiprināto uzņēmumu saraksts; tā kā šis saraksts jāsagatavo, balstoties uz ziņojumu Komisijai no Veselības ministrijas; tā kā tādējādi Veselības ministrijas kompetencē ir apstiprināt atbilstību Direktīvas 91/493/EEK 11. panta 4. punkta noteikumiem;
tā kā Veselības ministrija ir sniegusi oficiālus apstiprinājumus attiecībā uz atbilstību Direktīvas 91/493/EEK pielikuma V nodaļā paredzētajiem noteikumiem un attiecībā uz prasību izpildi, kas līdzvērtīgas tām, kas noteiktas ar Direktīvu uzņēmumu apstiprināšanai;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Veselības ministrijas Pārtikas kvalitātes kontroles nodaļa ir Malaizijas kompetentā iestāde zvejniecības produktu atbilstības Direktīvas 91/493/EEK prasībām noteikšanai un apliecināšanai.
2. pants
Zvejniecības un akvakultūras produktiem, kuru izcelsme ir Malaizijā, jāatbilst šādiem nosacījumiem:
1) katram sūtījumam jāpievieno attiecīgi aizpildīts, parakstīts, datēts un numurēts veterinārsanitāra sertifikāta oriģināls, kas sagatavots uz vienas lapas un kas sagatavots saskaņā ar šā lēmuma A pielikumā doto paraugu;
2) produktiem jābūt no apstiprinātiem uzņēmumiem, kas uzskaitīti šā lēmuma B pielikumā;
3) izņemot neiesaiņotus saldētus zvejniecības produktus, kas paredzēti konservētas pārtikas ražošanai, uz visiem iesaiņojumiem ar neizdzēšamiem burtiem jānorāda vārds "Malaizija" un izcelsmes uzņēmuma apstiprinājuma numurs.
3. pants
1. Sertifikāts, kas noteikts 1. panta 2. punktā, jāsagatavo vismaz vienas dalībvalsts, kurās notiek pārbaudes, valsts valodā.
2. Uz sertifikāta jānorāda Veselības ministrijas pārtikas kvalitātes kontroles nodaļas pārstāvja vārds, amats, paraksts un oficiālais zīmogs krāsā, kas atšķirīga no citām atzīmēm dokumentā.
4. pants
Šo lēmumu piemēro no 1996. gada 1. novembra.
5. pants
Šis lēmums ir adresēts dalībvalstīm.
Briselē, 1996. gada 11. oktobrī

Labels: 3
18
6